open-index/open-wikipedia-markdown huggingface dataset:
Westland Whirlwind (helicóptero)

O **Westland Whirlwind** foi unha versión británica con licenza do helicóptero estadounidense Sikorsky S-55/H-19 Chickasaw. Serviu principalmente co Fleet Air Arm da Royal Navy en roles de guerra antisubmarina e busca e rescate. Tamén foi exportado a outros países e foi sucedido polo helicóptero de turbinas Westland Wessex (baseado no Sikorsky H-34) que foi desenvolvido a partir do H-19/Whirlwind. O helicóptero fabricouse en moitas variantes usando distintos motores tanto de pistóns como de turbina.

Helicópteros Whirlwind equipados con turbinas operaron ata principios da década de 1980, e un Whirlwind convertido estivo na Frota da Raíña de Inglaterra.

## Deseño e desenvolvemento 
En 1950 Westland Aircraft, que xa estaba fabricando baixo licenza o estadounidense Sikorsky S-51 como o Westland Dragonfly, mercou os dereitos para producir e vender o máis grande Sikorsky S-55. Aínda que unha aeronave patrón construída por Sikorsky foi voada por Westland en xuño de 1951, convertendo o deseño para cumprir cos estándares británicos, o seu desenvolvemento levou moito tempo, e o primeiro prototipo de construción británica, con rexistro G-AMJT e impulsado por un Pratt & Whitney R-1340-40 Wasp de 600 CV, non voaría ata agosto de 1953. Este foi seguido por dez Whirlwind **HAR.1**, que entraron en servizo pouco despois. Operaron en roles que non eran de combate, como busca e rescate e comunicacións. O **HAR.3** tiña un motor de 700 CV Wright R-1300-3 Cyclone 7 máis grande.

O rendemento das primeiras versións estaba limitado pola potencia dos motores Wasp e Cyclone estadounidenses, e en 1955 o **HAR.5**, impulsado por un motor actualizado, o Alvis Leonides Major, voou por primeira vez. Foi seguido polo **HAS.7**, cun motor semallante e que se converteu no primeiro helicóptero británico deseñado para a guerra antisubmarina de primeira liña, entrando en servizo en 1957. Podía estar equipado cun sonar de inmersión para a detección de submarinos ou levar un torpedo, pero non podía levar ambos á vez, polo que os "cazadores" equipados con sonar usáronse para dirixir aos "asasinos" armados con torpedos. O HAS.7 estaba impulsado por un motor radial Alvis Leonides Major 755/1 de 750 CV. Posuía un teito en voo estacionario de 2 900 m e un alcance de 537 km a 138 km/h.

En 1960 Westland introduciu un Whirlwind impulsado polo turboeixo de 1 000 CV Bristol Siddeley Gnome, dándolle a maior potencia un rendemento moito mellor que as anteriores variantes con motor de pistóns; os helicópteros que recibiron esta modificación foron redesignados como **HAR.9**. O Gnome presentaba un dos primeiros sistemas de combustible controlado por ordenador que eliminaba as variacións na potencia do motor e facilitaba moito o manexo polo piloto.

Máis de 400 Whirlwind foron fabricados, dos cales preto de 100 foron exportados a clientes estranxeiros.

Algúns Whirlwind foron convertidos con motores de turbinas e serviron ata ben entrada a década de 1970.

## Notas 
## Bibliografía 
* James, Derek M. *Westland Aircraft since 1915*. London: Putnam Aeronautical Books, 1991. .
Tesouro de Ackworth

O **tesouro de Ackworth** é un depósito monetario da época da guerra civil inglesa descuberto en Ackworth, West Yorkshire en 2011, composto por 591 moedas de ouro e de prata das Illas Británicas e dos Países Baixos Españois, mais un anel de ouro. 

## Descuberta 
O autor do achado foi Owen Johnson, un médico do Hospital Pinderfields de Wakefield, de 53 anos. Johnson era afeccionado á xardinaxe e, no verán de 2011, cando arranxaba o xardín da súa casa, viu un anaco dunha vasilla cerámica soterrada e, ao tirar dela, comprobou que contiña moedas. Nas súas propias palabras, ao sacar o recipiente as moedas esparexéronse "como moedas dunha máquina comecartos". esquerda|miniatura|O tesouro *in situ*, no xardín do seu descubridor.|240x240px

A descuberta comunicóuselle o 21 de xullo de 2011 a Amy Downes, responsable de achados de Yorkshire Meridional e Occidental. Nos días seguintes levouse a cabo unha clasificación inicial do tesouro e realizouse unha escavación no lugar, na que non se recuperaron máis moedas. A vasilla e as moedas foron transferidas ao Museo Británico, consonte o establecido pola Lei do Tesouro do Reino Unido.  

## Contido e interpretación 
### As vasillas 
[miniatura|296x296px|Vasillas de [cerámica que contiñan o tesouro.]]
No achado apareceron senllos recipientes de cerámica, ambos de louza dura de alta cocción recubertos dun vidrado marrón escuro. As moedas achábanse no interior do maior deles, unha vasilla que ese atopou completa, aínda que escachada en dúas partes, fabricada nunha data próxima ao seu soterramento. A súa altura era de 138 mm, o seu diámetro máximo no bordo de 151 mm e na base de 105 mm. O segundo recipiente é unha pequena cunca cerámica cisterciense con bordo acampanado, á que lle faltan as dúas asas e da que non se conserva o bordo. Ten un diámetro de base duns 50 mm. Ambos os tipos de cerámica producíanse no importante centro manufactureiro de Wrenthorpe, nas proximidades de Wakefield, a uns 16 quilómetros de Ackworth. Trátase dun anel fino e lixeiro, cun diámetro de 20,42 mm, unha banda de 4,39 mm de ancho e 1,21 mm de grosor, e un peso de 4,9 gramos. No outono de 2012 iniciouse tamén unha campaña de financiamento público para recadar o resto dos fondos necesarios. 

## Notas 
## Véxase tamén 
### Outros artigos 
* Tesouro
Sèr sèr salkhi

***Sèr sèr salkhi*** (en ; traducible como. 'Brisa fresca') é un filme mongol de 2023 escrito e dirixido por Lkhagvadulam Purev-Ochir, no seu debut como directora.

Estreouse na 80ª edición do Festival Internacional de Cinema de Venecia. Foi escollido como candidato de Mongolia para o Óscar ó mellor filme internacional na 96ª edición dos premios, mais finalmente non foi nomeado.

## Sinopse 
Ze é un xamán. Estuda moito para ter éxito na vida, mentres se comunica cos espíritos dos seus devanceiros para axudar aos membros da súa comunidade. Por desgraza, cando Ze coñece a Marla, o seu poder vacila por primeira vez e aparece outra realidade.

## Elenco 
* Tergel Bold-Erdene
* Nomin-Erdene Ariunbyamba
* Bulgan Chuluunbat
* Ganzorig Tsetsgee
* Tsend-Ayush Nyamsuren

## Notas 
## Véxase tamén 
### Outros artigos 
* Filmes de Mongolia propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Laraño

O topónimo **Laraño** pode referirse a:

;En Galiza
***Laraño**, parroquia do concello de Santiago de Compostela;
***Laraño**, lugar da parroquia de San Xián de Sales, no concello de Vedra.

## Véxase tamén
### Outros artigos
***Larañiño**, lugar da parroquia de Laraño, no concello de Santiago de Compostela.
Westland Sea King

O **Westland Sea King** é unha versión construída baixo licenza no Reino Unido do helicóptero estadounidense Sikorsky S-61, fabricada por Westland Helicopters. A aeronave diferénciase considerablemente da versión estadounidense, con motores Rolls-Royce Gnome (derivado do estadounidense General Electric T58), sistemas de guerra antisubmarinos de fabricación británica e un sistema de control de voo totalmente informatizado. O Sea King foi deseñado principalmente para realizar misións de guerra antisubmarina (ASW). Unha variante do Sea King coñecida como o Commando foi desenvolvida por Westland para operar como transporte de tropas.

No servizo británico, o Westland Sea King proporcionou unha ampla gama de servizos tanto na Royal Navy como na Royal Air Force. Tamén tivo papeis bélicos na guerra das Malvinas, na guerra do Golfo, na guerra de Bosnia, na guerra de Iraq e na guerra de Afganistán, aínda que quizais sexa máis coñecido polo seu traballo como helicóptero de busca e rescate coa Royal Navy Search and Rescue (librea vermella e gris) e a RAF Search and Rescue Force (librea amarela). O Sea King tamén foi adaptado para cumprir o requisito da Royal Navy dunha plataforma de alerta temperá aerotransportada baseada en buques.

O 26 de setembro de 2018 a última variante de Sea King que quedaba no servizo da Royal Navy foi retirada. Moitos operadores xa substituíron ou están planeando substituír os seus Sea King por outros aparellos máis modernos, como o NHIndustries NH90 e o AgustaWestland AW101. Alemaña retirou o tipo en marzo de 2024, pero aínda quedan aeronaves en servizo en países como a India, Paquistán e Exipto.

## Notas
Tupolev Tu-14

O **Tupolev Tu-14** (designación OTAN: **Bosun**) foi un bombardeiro lixeiro bimotor soviético derivado do Tupolev '73', o competidor fallado do Ilyushin Il-28 'Beagle'. Foi usado como torpedeiro polos rexementos de torpedos/minas da Aviación Naval Soviética entre 1952 e 1959 e exportado á República Popular Chinesa.

## Notas 
## Bibliografía 
*
Robert Fico

**Robert Fico** (pronunciación eslovaca: [ˈfitsɔ]), nado en Topoľčany o 15 de setembro de 1964, é un político eslovaco, actual primeiro ministro de Eslovaquia desde outubro de 2023, cargo que tamén ocupou de 2006 a 2010 e de 2012 a 2018. É o líder do partido Dirección - Socialdemocracia (*Smer-Sociálna Demokracia,* SMER-SD) desde 1999. Electo por primeira vez ao Parlamento en 1992 (aínda que dentro de Checoslovaquia), despois foi nomeado membro do Consello de Europa.
## Traxectoria 
Formou o seu primeiro gabinete despois da vitoria do seu partido nas eleccións parlamentarias de 2006. Despois das eleccións parlamentarias de 2010 presentouse como líder da oposición no parlamento.

Após unha moción de confianza contra o gabinete de Iveta Radičová, Fico foi reelixido primeiro ministro cunha vitoria contundente nas eleccións parlamentarias de 2012, nas que conseguiu 83 escanos, e formou un goberno con maioría absoluta no parlamento, o primeiro. dende 1989. En 2013, Fico declarou oficialmente a súa candidatura para as eleccións presidenciais de 2014. Perdeu as eleccións ante o seu rival político Andrej Kiska na segunda volta de votacións o 29 de marzo de 2014.

O 15 de marzo de 2018, tras a crise política despois do asasinato de Ján Kuciak, Fico presentou a súa dimisión ao presidente Andrej Kiska, quen encargou formalmente ao viceprimeiro ministro Peter Pellegrini a formación dun novo goberno. 

O Partido, Dirección - Social Democracia de Fico obtivo o maior número de votos nas eleccións lexislativas eslovacas de 2023 cun 22,95% dos votos e 42 escanos. Fico formou a maioría parlamentaria ao asinar un acordo de goberno de coalición co partido de esquerdas Hlas-SD e o ultranacionalista Partido Nacional Eslovaco. Fico detivo por completo a axuda militar a Ucraína na guerra ruso-ucraína e instou a conversas de paz. 

O 15 de maio de 2024, Fico foi ferido por un arma de fogo na cidade de Handlova polo escritor eslovaco Juraj Cintula e trasladado a un hospital. O Goberno de Eslovaquia afirmou que o ataque tivo unha motivación política.

## Notas 
## Véxase tamén
Tupolev Tu-142

O **Tupolev Tu-142** (ruso: Туполев Ту-142; designación OTAN: **Bear F/J**) é un avión de recoñecemento marítimo e de guerra antisubmariba (ASW) soviético/ruso derivado do bombardeiro estratéxico turbohélice Tu-95. Unha variante especializada de comunicacións designada Tu-142MR estaba encargada de tarefas de comunicación de longo alcance con submarinos de mísiles balísticos soviéticos. O Tu-142 foi deseñado pola oficina de deseño Tupolev, e foi fabricado polas plantas de Kuibyshev e Taganrog entre 1968 e 1994. Operado anteriormente pola Armada Soviética e a Forza Aérea de Ucraína, o Tu-142 actualmente serve coa Armada de Rusia.

Desenvolvido en resposta ao programa estadounidense Polaris, o Tu-142 urdiu da necesidade dunha plataforma ASW soviética viable. Sucedeu o fracasado proxecto Tu-95PLO, o primeiro intento de Tupolev de modificar o Tu-95 para uso marítimo. O Tu-142 diferenciábase do Tu-95 en que tiña unha fuselaxe estirada para acomodar equipos especializados para as súas funcións ASW e vixilancia, un tren de aterraxe reforzado para operar en aeródromos pouco preparados, aviónica e armas melloradas e melloras no rendemento xeral. A capacidade do Tu-142 mellorouse gradualmente mentres o tipo estaba en servizo, resultando finalmente no Tu-142MZ, o último Tu-142 de longo alcance cunha aviónica de combate altamente sofisticada e unha gran carga útil. Tupolev tamén converteu unha serie de Tu-142 como bancos de proba de aviónica (Tu-142MP) e motor (Tu-142LL).

## Notas 
## Bibliografía 
* 
*
Agordoña, Trobe, Vedra

**Agordoña** é un lugar da parroquia de Trobe, no concello coruñés de Vedra, na comarca de Santiago.

## Lugares e parroquias 
### Lugares de Trobe 
### Parroquias de Vedra 
## Notas 
## Véxase tamén 
### Outros artigos 
* Lugares de Vedra
Manteles

Como topónimo **Manteles** pode referirse a:

;En Galiza
***Manteles de Abaixo**, lugar da parroquia de Vedra, no concello de Vedra;
***Manteles de Arriba**, lugar da parroquia de Vedra, no concello de Vedra.
As Brañas, Carnoedo, Sada

**As Brañas** é un lugar da parroquia de Carnoedo, no concello coruñés de Sada, na comarca da Coruña.

## Lugares e parroquias 
### Lugares de Carnoedo 
### Parroquias de Sada 
## Notas 
## Véxase tamén 
### Outros artigos 
* Lugares de Sada
E agora que, homiño?

***E agora que, homiño?*** (alemán: *Kleiner Mann – was nun?*) é unha novela de Hans Fallada, publicada orixinalmente en xuño do 1932. A obra está ambientada entre o 1930 e o 1932. Segundo o propio Fallada, o guión tiña pouco que ver coa súa novela. Ao ano seguinte, estreouse unha adaptación estadounidense, co título *Little Man, What Now?*. 

## Notas
Sansimonismo

O **sansimonismo** foi o movemento ideolóxico con fins políticos fundado polos seguidores do socialista utópico Henri de Saint-Simon despois da morte deste en 1825. En Francia constituíu a primeira formulación do socialismo, aínda que se discute se as súas propostas foron realmente socialistas. A súa influencia estendeuse fóra de Francia e alcanzou practicamente a todo o planeta, presentándose non tanto como un «movemento socialista ou social como canto agrupación técnico-política, con obxectivos reformistas, metas financeiras e místico-filosóficas non demasiado definidas».

Os sansimonianos avogaron, entre outras cousas, pola abolición do dereito á herdanza, a redistribución da riqueza (nun sentido diferente ao socialismo actual) e nalgúns casos, a emancipación da muller. Neste grupo atopábanse as mulleres como Angélique Arnaud, Caroline Simon e Claire Démar. Desta última son as seguintes verbas:
Quero falar ao pobo, ao pobo oídesme? é dicir tanto ás mulleres como aos homes, pois é habitual o esquecerse de mencionar ás mulleres cando se fala do pobo […][miniatura|[Henri de Saint Simon|Henri de Saint-Simon, das súas ideas naceu o movemento que leva o seu nome.|centro]]
## Notas
Sirin

***Sirin*** é un filme montenegrino de 2023 dirixido por Senad Šahmanović. Foi escollido como candidato de Montenegro para o Óscar ó mellor filme internacional na 96ª edición dos premios, mais finalmente non foi nomeado.

## Sinopse 
A trama segue a Nathalie, que abandonou a antiga Iugoslavia inmediatamente despois do comezo das guerras dos noventa. Como moitas outras persoas desta zona, emigrou ao estranxeiro na procura dunha vida mellor e dun futuro máis seguro. Despois de varios anos no estranxeiro, querendo adaptarse plenamente á vida nun novo ambiente, desexaba cambiar a súa identidade e borrar as súas orixes. Porén, unha herdanza dunha anciá rica que non tiña familia lévaa de regreso ao seu país de orixe, Montenegro.

## Personaxes 
* Danica Curcic como Nathalie
* May-Linda Kosumovic como Valerie
* Jelena Simic como Jasmina
* Marko Bacovic como Andrija Djurdjevic
* Jasna Djuricic como muller de Andrija
* Izudin Bajrovic como o alcalde
* Lidija Kordic como recepcionista do hotel

## Notas 
## Véxase tamén 
### Outros artigos 
* Filmes de Montenegro propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Halkara

***Halkara*** (en ) é un filme nepalés de 2022 dirixido por Bikram Sapkota e protagonizado por Mahesh Tripathi e Binita Thapa Magar. Foi escollido como candidato do Nepal para o Óscar ó mellor filme internacional na 96ª edición dos premios, mais finalmente non foi nomeado.

## Personaxes 
* Mahesh Tripathi como Ram
* Binita Thapa Magar como Mia
* Umesh Tamang como Our Guy
* Pashupati Rai como Devi
* Sarda Giri como Hari Kumari
* Bishnu Bhakta Adhikari como Bahadur
* Deepak Chhetri como Thul Dai
* Prakash Dahal como Keshav
* Bidhya Karki como Guna Maya
* Roshni Karki como Gita

## Notas 
## Véxase tamén 
### Outros artigos 
* Filmes do Nepal propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Òscar Camps

**Òscar Camps Gausachs**, nado en Barcelona en 1963, é un socorrista, activista e empresario catalán, coñecido principalmente por ser o fundador e director da ONG barcelonesa Proactiva Open Arms.

Foi nomeado *Europeo do Ano 2019* pola revista estadounidense Reader's Digest en recoñecemento ao seu "gran labor humanitario, ao rescatar a máis de 59.000 migrantes desesperados das augas do Exeo e o Mediterráneo nos últimos tres anos e medio". Foi tamén galardoado co premio Catalán do Ano en 2015.

## Traxectoria 
Nado en Barcelona, Òscar Camps era o propietario dunha empresa de socorrismo estabelecida en Badalona, Pro-Activa Serveis Aquàtics, que se adicaba aos servizos marítimos, concretamente na seguridade acuática e o socorrismo. No contexto da crise dos refuxiados, no marco da guerra civil siria, cando milleiras de persoas perdían a vida intentando chegar a Europa, Camps decidiu desprazarse a Lesbos, unha illa grega situada preto de Turquía, para avaliar a situación sobre o terreo. O evento clave que o motivou a poñerse en movemento foi a publicación das imaxes do cadáver de Aylan Kurdi, un neno de tres anos que morreu afogado intentando facer a travesía coa súa familia. Como a empresa tiña moita experiencia en vixilancia de praias, el e uns cantos compañeiros decidiron aplicar os seus coñecementos en socorrismo para colaborar no rescate dos refuxiados que tentaban chegar á Unión Europea a través do mar Exeo.

Así, en setembro de 2015 decidiu fundar a ONG Proactiva Open Arms, financiada con 15.000 euros que Camps tiña aforrados, e destacando un grupo de voluntarios na illa, entre os que se atopaba Òscar, para colaborar nos labores de rescate. Nun principio, o único material do que dispoñían eran varios traxes de neopreno, aletas e tubos de respiración. As principais actividades do grupo eran guiar e axudar a chegar ás praias aos refuxiados, principalmente sirios, que viñan dende Turquía en embarcacións moi fráxiles. Porén, co tempo o equipamento dispoñible foi mellorando, principalmente grazas ás doazóns provenientes de particulares.

Grazas ao seu labor, varios medios españois e europeos fixéronse eco da actividade de Camps e da ONG en Lesbos, principalmente grazas á súa visibilidade en fotografías colgadas en Internet. Porén, a popularidade en Cataluña chegoulle grazas á emisión en TV3 do documental *To Kyma. Rescat al mar Egeu*, dirixido por Arantza Díez e David Fontseca e producido por La Kaset Ideas Factory, onde se seguía a actividade do grupo en diversas accións na illa grega. O 2 de marzo de 2016, grazas a esta popularidade, Camps e Proactiva puideron visitar o Parlamento Europeo, onde falaron en nome dos refuxiados. O 30 de marzo, o xornal catalán anunciou que Camps pasara á fase final do concurso, xunto co escritor Josep Maria Espinàs e o cantante Pau Donés. Finalmente, o 7 de abril, na gala anual de entrega do premio, anunciouse que Camps fora o gañador do concurso.

## Notas
Mami Wata (filme)

***Mami Wata*** é un filme nixeriano de 2023 escrito e dirixido por C. J. Obasi. Rodado en branco e negro está baseado no folclore do oeste de África. É unha coprodución entre Nixeria, Francia e o Reino Unido. Foi escollido como candidato de Nixeria para o Óscar ó mellor filme internacional na 96ª edición dos premios, mais finalmente non foi nomeado.

## Personaxes 
* Evelyne Ily Juhen como Prisca
* Uzoamaka Aniunoh como Zinwe
* Kelechi Udegbe como Jabi
* Emeka Amakeze como Jasper
* Rita Edochie como Mama Efe 
* Tough Bone como Ero
* Jakob Kerstan como Johnny
* C. J. Obasi como doutor

## Notas 
## Véxase tamén 
### Outros artigos 
* Filmes de Nixeria propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Pousada de Arriba, Vedra, Vedra

**Pousada de Arriba** é un lugar da parroquia de Vedra, no concello coruñés de Vedra, na comarca de Santiago. Segundo o IGE, en 2023 tiña 37 habitantes (19 homes e 18 mulleres).

## Lugares e parroquias 
### Lugares de Vedra 
### Parroquias de Vedra 
## Notas 
## Véxase tamén 
### Outros artigos 
* Lugares de Vedra
Tuíre Kayapó

**Tuíre Kayapó**, tamén chamada **Tuíra**, nada en 1969/1970, e finada o 10 de agosto de 2024, foi unha activista polos dereitos indíxenas, ecoloxista e xefa do pobo caiapó. Foi activa no movemento contra o proxecto do encoro de Belo Monte no río Xingú na década de 1980 e contra a modificación constitucional PEC 215 na década de 2010.

## Traxectoria 
O pai de Tuíre naceu na aldea de Kubēnkrãkêj. Coñeceu a súa nai na súa aldea natal de Kokrajmoro, que tamén é onde naceu Tuíre. A súa avoa púxolle o seu nome. A foto tomada do momento levou o seu nome á conciencia pública. 

Tuíre ocupou o lugar do seu tío cando este morreu, e enfrontou pouca resistencia da súa comunidade, aínda que é unha das primeiras mulleres xefes do grupo.

Ela acudiu ao Congreso do Brasil para falar en nome dos caiapó e outros grupos indíxenas. Tamén avogou polo acceso dos grupos indíxenas á electricidade e manifestouse en contra da expansión das explotacións mineiras en terras indíxenas. Criticou duramente a aprobación da lei do Marco Temporal en 2023, unha lei que limitaba as reivindicacións indíxenas á terra.

En agosto de 2019, axudou a organizar a primeira Marcha de Mulleres Indíxenas do Brasil en Brasilia. O ano seguinte, axudou a dirixir o Encontro dos Pobos Mebengokrê e dos líderes indíxenas do Brasil en Mato Grosso.

## Recoñecementos 
En 2020, a artista e fotógrafa turca Pinar Yolaçan estreou un filme sobre a vida de Tuíre, titulado *Tuire Kayapó (First Contact)*.

## Vida persoal 
miniatura|dereita|Tuíre Kayapó en 2017.
Era a xefa da aldea de Kaprãnkrere, Era a irmá do activista Paulinho Paiakan e a tía da aspirante a política Mail Panunu Paiakan.

A Tuíre diagnosticáronlle cancro de útero en 2023, e comezou a recibir tratamento ese mesmo ano.

## Notas
Tempada 1927/28 do Deportivo da Coruña

Durante a **tempada 1927/28** o **Deportivo da Coruña** competiu no Campionato de Galicia, proclamándose campión.

## Persoal 
### Corpo técnico 
### Xogadores 
## Clasificación 
## Partidos 
### Pretempada e amigables 
### Campionato de Galicia 
### Copa do Rei 
## Notas
O Seixo, Osedo, Sada

**O Seixo** é un lugar da parroquia de Osedo, no concello coruñés de Sada, na comarca da Coruña.

## Lugares e parroquias 
### Lugares de Osedo 
### Parroquias de Sada 
## Notas 
## Véxase tamén 
### Outros artigos 
* Lugares de Sada
Bāy Bāy Ṭabariyya

***Bāy Bāy Ṭabariyya*** () é un filme documental palestino de 2023 dirixido por Lina Soualem, e escrito por Soualem e Nadine Naous, en colaboración con Gladys Joujou. É unha coprodución entre Palestina, Francia, Bélxica e Qatar. O filme segue a Hiam Abbass, que abandona a súa aldea palestina de Deir Hanna na Baixa Galilea, Israel, para perseguir o seu soño de converterse en actriz, deixando atrás á súa nai, avoa e irmás. Abbass volve á súa aldea, coa súa filla, Soulaem, para explorar as opcións da súa nai e a influencia familiar.

Tivo a súa estrea mundial no 80ª edición do Festival Internacional de Cinema de Venecia na sección Giornate degli Autori o 3 de setembro de 2023, e nos cinemas de Francia o 21 de febreiro de 2024. Foi escollido como candidato de Palestina para o Óscar ó mellor filme internacional na 96ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes de Palestina propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Fedrelandet

***Fedrelandet*** é un filme documental noruegués de 2023 escrito e dirixido por Margreth Olin. No filme, Olin segue ao seu pai de 85 anos durante un ano na contorna natural de Oldedalen en Vestland, onde creceu. O filme tivo a súa estrea mundial durante o festival de cinema documental CPH:DOX en Dinamarca o 18 de marzo de 2023, e nos cinemas de Noruega o 1 de setembro dese mesmo ano.

Foi escollido como candidato de Noruega para o Óscar ó mellor filme internacional na 96ª edición dos premios, mais finalmente non foi nomeado.

## Sinopse 
O filme retrata a viaxe existencial de Olin co seu propio proxenitor envellecido no pano de fondo das paisaxes montañosas de Noruega durante un ano. É unha obra cinematográfica sobre a vida, a morte, a natureza e sobre simplemente estar presente no mundo. O amor e a lealdade de toda a vida dos pais de Olin son un testemuño silencioso de como os arredores e o espazo interior resoan entre si.

## Notas 
## Véxase tamén 
### Outros artigos 
* Filmes de Noruega propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Angélique Arnaud

**Angélique Arnaud**, nada en Gannat o 2 de decembro de 1797 e finada en París o 9 de abril de 1884, foi unha escritora feminista francesa.

## Traxectoria 
Viaxou a París e involucrouse en círculos feministas arredor de Henri de Saint-Simon . Ademais de novelas, escribiu artigos e folletos. Estudou con François Delsarte e escribiu un estudo crítico del.

As súas novelas foron moi ben recibidas polo público feminino. George Sand eloxiounas con fervor. Así mesmo, Arnaud estivo activo na Sociedade para o Avance das Mulleres e continuou escribindo para a prensa feminina. Maria Deraismes dixo dela "Non houbo neste século ningún movemento humanitario e xeneroso no que non estivese implicado".

## Notas
Claire Démar

**Claire Démar**, nada en 1799 e finada o 13 de agosto de 1833, foi unha xornalista e escritora feminista francesa. Membro do movemento Saint-Simonian . O carácter vangardista da súa obra mereceu o seu recoñecemento histórico. 

## Traxectoria 
Claire Démar utilizou o movemento sansimonista para ir máis aló e expresar opinións e demandas rexeitadas pola maioría das súas contemporáneas, que nos anos posteriores foron consideradas feministas . 

Pouco antes da súa morte, publicou un libro  onde reclamaba a aplicación da *Declaración dos Dereitos do Home e da Cidadá para as mulleres.* Xente, non serás verdadeiramente libre, verdadeiramente grande, ata o día en que a metade da túa vida, a túa nai, a túa muller e a túa filla estean libres da explotación que pesa sobre o seu sexo.Tamén se rebelou contra o Código Civil: 

## Notas
Sweet Dreams (filme de 2023)

***Sweet Dreams*** é un filme neerlandés de 2023 escrito e dirixido por Ena Sendijarević, e está protagonizado por Renée Soutendijk e Hayati Azis. É unha coprodución internacional entre os Países Baixos e Suecia. Está ambientado nunha plantación nas Indias Orientais Neerlandesas a comezos do século XX e fai unha ollada crítica ao pasado colonial neerlandés.

Foi escollido como candidato dos Países Baixos para o Óscar ó mellor filme internacional na 96ª edición dos premios, mais finalmente non foi nomeado.

## Sinopse 
O magnate holandés do azucre Jan morre de súpeto nunha illa remota de Indonesia, deixando a súa esposa Agathe en shock. O seu fillo Cornelis e a súa esposa embarazada Josefien veñen dos Países Baixos para herdar o imperio familiar e quedan consternados ao descubrir que a amante de Jan, Siti, ten un papel crucial no seu testamento.

## Personaxes 
* Renée Soutendijk como Agathe
* Hayati Azis como Siti
* Florian Myjer como Cornelis
* Lisa Zweerman como Josefien
* Verdi Solaiman como Hong
* Hans Dagelet como Jan
* Muhammad Khan como Reza
* Bart Klever como Hendrik
* Chris Nietvelt como amigo de Agathe
* Rio Kaj Den Haas como Karel
* Peter Faber como Pastor

## Notas 
## Véxase tamén 
### Outros artigos 
* Filmes dos Países Baixos propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Amora (homónimos)

O termo **Amora** pode referirse a:

***Amora**, nome de diferentes froitos comestíbeis de distintas especies botánicas, e que acostuman clasificarse coma froitos do bosque.

Como topónimo, pode referirse a:

;En Galiza
***A Amora**, lugar da parroquia de Franza, no concello de Mugardos.

## Véxase tamén
### Outros artigos
***As Amoras**, lugar da parroquia de Loboso, no concello da Pastoriza.
A Amora, Franza, Mugardos

**A Amora** é un lugar da parroquia de Franza, no concello coruñés de Mugardos, na comarca de Ferrol.

## Lugares e parroquias 
### Lugares de Franza 
### Parroquias de Mugardos 
## Notas 
## Véxase tamén 
### Outros artigos 
* Lugares de Mugardos
Capricho (homónimos)

O termo **Capricho** pode referirse a:

***Capricho**, é unha obra na que o autor se aparta dos modelos académicos que utiliza habitualmente para rachar coas regras e crear un traballo extravagante ou caprichoso.

Como topónimo, pode referirse a:

;En Galiza
***O Capricho**, lugar da parroquia de Meá, no concello de Mugardos.
Tupolev Tu-126

O **Tupolev Tu-126** (designación OTAN: **Moss**) foi un sistema aerotransportado de alerta e control desenvolvido a partir do avión de pasaxeiros Tupolev Tu-114 pola oficina de deseño Tupolev. Estivo en servizo coas forzas armadas da Unión Soviética de 1965 a 1984.

## Deseño e desenvolvemento 
En 1958 a crecente preocupación pola ameaza dun ataque nuclear estadounidense contra a URSS dende o norte provocou un novo requisito dun sistema de radar aerotransportado, o que evitaría os problemas e o gasto de intentar crear un sistema de radar terrestre para cubrir toda a enorme costa norte soviética. A oficina de deseño Tupolev recibiu a orde de deseñar un avión AEW&C. Despois de tentar encaixar a instrumentación de radar proxectada nun Tu-95 e nun Tu-116, tomouse a decisión de utilizar no seu lugar o Tupolev Tu-114 que tiña unha fuselaxe máis ampla. Isto resolveu os problemas de refrixeración e espazo do operador que existían cos deseños máis estreitos do Tu-95 e Tu-116. Para cumprir cos requisitos de alcance de voo, o avión foi equipado cunha sonda de reabastecemento aire-aire. O Tu-126 tiña unha tripulación de 12 e levaba o radar Liana nun rotodomo montado enriba da fuselaxe. Non tiña capacidade de mirar para abaixo, polo que o cambio da OTAN á penetracións a baixo nivel facíao bastante irrelevante.

O primeiro prototipo do Tu-126 voou o 23 de xaneiro de 1962. As probas, que continuaron ata o outono de 1964, mostraron que, aínda que o radar era efectivo sobre a auga, o rendemento era peor en terra.
centro|miniatura

## Notas 
## Bibliografía 
* Duffy, Paul e Kandalov, Andrei. *Tupolev: The Man and His Aircraft*. Shrewsbury, UK: Airlife, 1996. .
Supermarine Sea Eagle

O **Supermarine Sea Eagle** foi un hidroavión británico de pasaxeiros. Foi deseñado e construído por Supermarine Aviation Works para a súa filial, a aeroliña British Marine Air Navigation Co Ltd, para ser usados na súa ruta a través do canal da Mancha entre Southampton, as Illas do Canal e Francia.

## Servizo 
Fabricáronse tres aparellos civís, G-EBFK, G-EBGR e G-EBGS, e o servizo regular entre Southampton e Guernsey comezou o 25 de setembro de 1923 (o planeado servizo a Francia nunca chegou a implementarse). Este foi o primeiro servizo británico regular de pasaxeiros con hidroavións. Porén, o G-EBFK esnafrouse o 21 de maio de 1924 e en xaneiro de 1927 o G-EBGS perdeuse cando foi acometido por un barco no porto de Saint Peter Port, Guernsey. O terceiro avión continuou a ruta ata 1928, cando foi substituído por un Short S.8 Calcutta.

O casco de madeira do Sea Eagle supervivente, o G-EBGR, foi conservado por Vickers ata 1949, cando llo presentaron á British Overseas Airways Corporation. BOAC queimouno en 1954 pola falta de espazo de almacenamento.

## Variantes 
O **Supermarine Sheldrake** usaba o casco do Sea Eagle e as ás do Seagull cunha instalación de motor tractor. Só chegou a construírse un exemplar.

O **Supermarine Scarab** foi un hidroavión militar baseado nos Sea Eagle e Sheldrake pero cun motor en configuración de impulso, deseñado especialmente para a Armada Española. Fabricáronse e entregáronse 12 exemplares para o servizo aéreo da Armada de España para ser usados no rol de bombardeiro/recoñecemento durante a guerra do Rif. Estaba equipado cunha metralladora Lewis de 7,7 mm e unha carga de bombas de 454 kg.

## Operadores 
; 

* Armada de España
** Portahidroavións Dédalo

; 

* British Marine Air Navigation Co Ltd
* Imperial Airways

## Notas 
## Bibliografía 
* London, Peter. *British Flying Boats*. Sutton Publishers Ltd. 2003.
Supermarine Sheldrake

O **Supermarine Sheldrake** foi un biplano anfibio británico desenvolvido por Supermarine a partir do Supermarine Seagull cun casco revisado. Estaba impulsado por un motor Napier Lion montado entre as ás e que movía unha hélice de catros pas.

## Notas
Yakari (serie de televisión de 2005)

***Yakari*** é unha serie de televisión de 2005 que se basea na serie de banda deseñada franco-belga do mesmo nome creada por Job e Derib. Estreouse orixinalmente o 24 de decembro de 2005 a través de France 3.

Estreouse en galego no Xabarín Club a través da tvG2 e está dispoñible en liña na plataforma do Xabarín.

## Sinopse 
Esta serie presenta as aventuras de Yakari, un pequeno neno síux nativo americano, e o seu fiel corcel, Pequeno Trono, na gran pradeira. Yakari ten a capacidade de comunicarse con todos os animais, un agasallo que lle foi transmitido polo seu tótem, a Grande Aguia.

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Maria Deraismes

**Marie-Adélaïde Deraismes**, nada o 17 de agosto de 1828 e finada o 6 de febreiro de 1894, coñecida como **María Deraismes**, foi unha destacada pensadora francesa do século XIX, xornalista, escritora e pioneira na defensa da igualdade e dos dereitos das mulleres .

## Traxectoria 
En 1869 foi cofundadora do xornal *Le Droit des femmes* ("O dereito das mulleres") en París e, ao ano seguinte, fundadora dunha asociación co mesmo nome que presidía ela mesma. En 1881 foi copropietaria e codirectora do xornal *El Republicano* . En 1882 fundou a Liga Francesa dos Dereitos da Muller . En 1893 foi cofundadora, xunto con Georges Martin, da Orde Internacional Masónica Mixta Le Droit Humain - O Dereito Humano, a primeira asociación masónica mixta.

Compilou os seus discursos no libro ''Eve dans l'humanité'' (1891). Considerou que a inferioridade da muller non é un feito da natureza e que a inferioridade legal non se basea en ningunha lei natural senón que resulta da intervención masculina. Defendeu o voto feminino ; a reforma das leis, especialmente as relacionadas coa familia; a expansión e secularización da educación feminina ; a dignidade da imaxe da muller na ficción; a mellora da situación das mulleres proletarias; o drama social da prostitución e a necesidade da súa abolición.

## Notas
Caínce

O topónimo **Caínce** pode referirse a:

;En Galiza
***Caínce**, lugar da parroquia de Ferreira, no concello de San Sadurniño;
***O Pico de Caínce**, lugar da parroquia de Ferreira, no concello de San Sadurniño.
Pomar, Lamas, San Sadurniño

**Pomar** ou **O Pomar** Segundo o INE, quedou deshabitado ao longo do ano 2024.

## Lugares e parroquias 
### Lugares de Lamas 
### Parroquias de San Sadurniño 
## Notas 
## Véxase tamén 
### Outros artigos 
* Lugares de San Sadurniño
Campo Grande, Naraío, San Sadurniño

**Campo Grande** é un lugar da parroquia de Naraío, no concello coruñés de San Sadurniño, na comarca de Ferrol. Segundo o IGE, en 2023 tiña 11 habitantes (4 homes e 7 mulleres).

## Lugares e parroquias 
### Lugares de Naraío 
### Parroquias de San Sadurniño 
## Notas 
## Véxase tamén 
### Outros artigos 
* Lugares de San Sadurniño
Vilar, As Enchousas, As Somozas

**Vilar** é un lugar da parroquia das Enchousas, no concello coruñés das Somozas, na comarca de Ferrol. Segundo o Instituto Galego de Estatística, en 2024 estaba deshabitado.

## Lugares e parroquias 
### Lugares das Enchousas 
### Parroquias das Somozas 
## Notas 
## Véxase tamén 
### Outros artigos 
* Lugares das Somozas
Corisco (homónimos)

O termo **Corisco** pode referirse a:

***Corisco**, precipitación de auga líquida que se conxela ao entrar en contacto co chan ou calquera obxecto presente na superficie.

Como topónimo, pode referirse a:

;En Galiza
***O Corisco**, lugar da parroquia de Recemel, no concello das Somozas.

#### Outros lugares 
*Corisco (illa): illa e concello de Guinea Ecuatorial.

## Véxase tamén
### Outros artigos
***A Corisca**, lugar da parroquia de Entenza, no concello de Salceda de Caselas.
Espiga (homónimos)

O termo **Espiga** pode referirse a:

***Espiga**, tipo inflorescencia de flores sésiles dispostas ao longo dun raque (eixo da inflorescencia).

Como topónimo, pode referirse a:

;En Galiza
***A Espiga**, lugar da parroquia de Recemel, no concello das Somozas.

## Véxase tamén
### Outros artigos
***As Espigas**, lugar da parroquia de Alborés, no concello de Mazaricos.
Perillón

Como topónimo **Perillón** pode referirse a:

;En Galiza
***Perillón de Abaixo**, lugar da parroquia de Recemel, no concello das Somozas;
***Perillón de Arriba**, lugar da parroquia de Recemel, no concello das Somozas.

## Véxase tamén
### Outros artigos
Hugo Sotelo

**Hugo Sotelo Gómez**, nado en Vigo o 19 de decembro de 2003 é un futbolista galego que milita no Real Club Celta de Vigo da Primeira División. A súa posición é de mediocampista. Debutou co Celta o 16 de maio de 2021 na vitoria 1 a 2 perante o FC Barcelona cando pertencía ao equipo xuvenil do club. 

## Traxectoria 
Hugo Sotelo comezou a xogar ao fútbol con dous anos e medio sobre o céspede do estadio das Relfas, nas filas do Sárdoma CF, equipo da parroquia homónima viguesa. Con oito anos, na categoría de alevín, xa militaba no fútbol base do Real Club Celta, onde coincidiu con outros canteiráns o equipo como Miguel Rodríguez, Damián Rodríguez ou David Vilán.

Sotelo continuou formándose no club celeste até que o 16 de maio de 2021, o técnico arxentino do primeiro equipo, Eduardo Chacho Coudet, fíxoo debutar saíndo desde o banco no penúltimo partido da xornada da Primeira División. Dito partido finalizou con vitoria celeste por 1 a 2, no que sería coñecido tamén por ser o último partido de Lionel Messi na Liga Española.

Na tempada 2022-23 competiu co filial, o Celta Fortuna, na Primeira Federación, alternando partidos co primeiro equipo na Primeira División. Porén, a súa titularidade co Celta non foi até a tempada 2023-24, no ano do Centenario e baixo a dirección de Rafa Benítez, cando saíu de inicio na primeira xornada de liga fronte a Club Atlético Osasuna. Nese partido, o canteirán xogou 81 minutos e foi substituído por Manu Sánchez, rematando en derrota celeste por 1 a 2.

Malia ter ficha do equipo filial, Hugo Sotelo comezou a ter participacións habituais co primeiro equipo desde a tempada 2023-24. Alternaba convocatorias co filial, o RC Celta Fortuna adestrado por Claudio Giráldez, co primeiro equipo, nas mans por aquel entón de Rafa Benítez.

O propio Giráldez, que levaba adestrando a Sotelo durante catro anos nas categorías inferiores do club, alabou en numerosas ocasións a Sotelo:

Coa destitución de Benítez o 12 de marzo de 2024, após dunha dura derrota por 0 a 3 no Estadio Santiago Bernabeu diante do Real Madrid, Claudio Giráldez foi a aposta da directiva, encabezada por Marián Mouriño, para continuar o proxecto do Celta en Primeira División. Desde entón, Hugo Sotelo comezou a ter máis protagonismo nas convocatorias e a disputar cada vez máis minutos.

### Selección galega 
dereita|miniatura|Hugo Sotelo coa selección galega (2024).

Foi convocado pola selección galega para o partido contra Panamá disputado no Estadio de Balaídos o 31 de maio de 2024, que finalizou con derrota (0–2).

## Clubs 
20x20px *Actualizado co último partido disputado o .*

## Notas
## Véxase tamén
### Outros artigos
* Hugo Álvarez
* Centenario do Celta de Vigo
### Ligazóns externas
* Hugo Sotelo Perfil do xogador en Transfermarkt.
Rodela

O topónimo **Rodela** pode referirse a:

;En Galiza
***Rodela**, lugar da parroquia de Devesos, no concello de Ortigueira;
***A Rodela**, lugar da parroquia do Hospital, no concello de Quiroga;
***A Rodela**, lugar da parroquia de Recemel, no concello das Somozas.

;Monte de Galiza
***Monte Rodela**, monte da provincia de Ourense.

## Véxase tamén
### Outros artigos
***O Rodel**, lugar da parroquia da Illa de Arousa, no concello da Illa de Arousa.
San Bartolomeu, Lourido, Valdoviño

**San Bartolomeu** é un lugar da parroquia de Lourido, no concello coruñés de Valdoviño, na comarca de Ferrol.
## Toponimia 
O topónimo **San Bartolomeu** é un haxiotopónimo referido ao apóstolo Bartolomeu e débese á presenza no lugar da igrexa de San Bartolomeu de Lourido.

## Lugares e parroquias 
### Lugares de Lourido 
### Parroquias de Valdoviño 
## Notas 
## Véxase tamén 
### Outros artigos 
* Lugares de Valdoviño
In Flames (filme)

***In Flames*** é un filme canadense-paquistaní de 2023 escrito, dirixido e coeditado por Zarrar Kahn no seu debut como director. O filme está protagonizado por Ramesha Nawal, Bakhtawar Mazhar, Adnan Shah Tipu, Mohammad Ali Hashmi e Omar Javaid. Estreouse nos cinemas de Paquistán o 20 de outubro de 2023 e recibiu valoracións positivas por parte da crítica.

Foi escollido como candidato de Paquistán para o Óscar ó mellor filme internacional na 96ª edición dos premios, mais finalmente non foi nomeado.

## Argumento 
Ambientado en Karachi, o filme comeza coa morte do patriarca da familia. Nai e filla atópanse nunha situación precaria en que a súa existencia se ve esnaquizada. Para sobrevivir nun mundo hostil dominado polos homes, as dúas mulleres teñen que traballar xuntas ante ameazas tanto reais como sobrenaturais.

## Personaxes 
* Ramesha Nawal como Mariam 
* Bakhtawar Mazhar como Fariha, nai de Mariam
* Omar Javaid como Asad
* Mohammad Ali Hashmi como Saleem
* Adnan Shah Tipu como tío Nasir

## Notas 
## Véxase tamén 
### Outros artigos 
* Filmes de Paquistán propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Tito, Margot y yo

***Tito, Margot y yo*** é un filme panameño-colombiano de 2022 dirixido por Mercedes Arias e Delfina Vidal, quen coescribiu con Joaneska Grössl. O filme investiga a vida amorosa entre Roberto 'Tito' Arias e Margot Fonteyn que viviron o seu amor entre o entretemento internacional e as conspiracións políticas.

Foi escollido como candidato de Panamá para o Óscar ó mellor filme internacional na 96ª edición dos premios, mais finalmente non foi nomeado.

## Sinopse 
A mellor bailarina do mundo do século XX viviu un matrimonio moi cuestionado cun político panameño. Unha sobriña da parella segue o rastro das últimas e máis próximas testemuñas desa relación entre Roberto 'Tito' Arias e Margot Fonteyn, para descubrir un amor vivido á vista do público como membros de entretemento internacional, un amor cheo de grises, conspiracións, aceptación e traxedia.

## Notas 
## Véxase tamén 
### Outros artigos 
* Filmes de Panamá propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
A Torre, As Somozas, As Somozas

**A Torre** é un lugar da parroquia das Somozas, no concello coruñés das Somozas, na comarca de Ferrol. Segundo o Instituto Galego de Estatística, en 2022 estaba deshabitado, e despois dese ano este xa non dá datos de poboación para a localidade.

## Lugares e parroquias 
### Lugares das Somozas 
### Parroquias das Somozas 
## Notas 
## Véxase tamén 
### Outros artigos 
* Lugares das Somozas
A Pallota, O Sequeiro, Valdoviño

**A Pallota** é un lugar da parroquia do Sequeiro, no concello coruñés de Valdoviño, na comarca de Ferrol. Está situado ao lado das Pallotas (Meirás).

En Información Xeográfica de Galicia, A Pallota e As Pallotas aparecen na parroquia de Meirás. 

## Lugares e parroquias 
### Lugares do Sequeiro 
### Parroquias de Valdoviño 
## Notas 
## Véxase tamén 
### Outros artigos 
* Lugares de Valdoviño
La erección de Toribio Bardelli

***La erección de Toribio Bardelli*** é un filme peruano-brasileiro de 2023 escrito e dirixido por Adrián Saba e producido por Carolina Denegri. Está protagonizado por Gustavo Bueno, xunto con Gisela Ponce de León, Rodrigo Sánchez Patiño, Michele Abascal e Lucélia Santos.

Foi escollido como candidato do Perú para o Óscar ó mellor filme internacional na 96ª edición dos premios, mais finalmente non foi nomeado.

## Sinopse 
Toribio Bardelli é un home vello, que xunto cos seus catro fillos, agora adultos, forman unha familia disfuncional e fracasada. A piques de facer 70 anos, Toribio perseguirá o seu único obxectivo na vida: volver ter unha erección.

## Personaxes 
* Gustavo Bueno como Toribio Bardelli
* Gisela Ponce de León como Sara Bardelli
* Rodrigo Sánchez Patiño como Silvestre Bardelli
* Lucélia Santos como Celestine
* Michele Abascal como Luz Bardelli
* Coco Chiarella como Elderly Friend
* Lizet Chavez como Malaga
* Beto Benites como Ruben
* Liliana Albornoz como Prostituta
* Milena Alva como farmacia
* Rodrigo Palacios como compañeiro de traballo de Luz
* Víctor Prada

## Notas 
## Véxase tamén 
### Outros artigos 
* Filmes do Perú propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Mal Viver

***Mal Viver*** é un filme franco-portugués de 2023 dirixido por João Canijo. Está protagonizado por Anabela Moreira e Rita Blanco, e retrata a historia dunha familia de varias mulleres de diferentes xeracións, cuxas relacións entre elas se envelenaron pola amargura.

Foi escollido para competir polo Oso de Ouro na 73ª edición do Festival Internacional de Cinema de Berlín, onde se estreou o 22 de febreiro de 2023. Gañou o Oso de Prata do Xurado no festival. Foi escollido como candidato de Portugal para o Óscar ao mellor filme internacional na 96ª edición dos premios, mais finalmente non foi nomeado.

## Personaxes 
* Anabela Moreira como Piedade
* Rita Blanco como Sara
* Madalena Almeida como Salome
* Cleia Almeida como Raquel
* Vera Barreto como Angela
* Nuno Lopes como Jaime
* Filipa Areosa como Camila
* Leonor Silveira como Elisa
* Rafael Morais como Alex
* Lia Carvalho como Graça
* Beatriz Batarda como Judite
* Carolina Amaral como Alice
* Leonor Vasconselos como Julia

## Notas 
## Véxase tamén 
### Outros artigos 
* Filmes de Portugal propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
Chłopi

***Chłopi*** é un filme polaco de 2023 dirixido e escrito por Dorota Kobiela e Hugh Welchman. É unha adaptación da novela gañadora do Premio Nobel *Chłopi* de Władysław Reymont. O filme está protagonizado por Kamila Urzędowska, Robert Gulaczyk, Mirosław Baka, Sonia Mietielica, Ewa Kasprzyk, Cezary Łukaszewicz, Małgorzata Kożuchowska, Sonia Bohosiewicz, Dorota Stalińska, Andrzej Konopka, Marcin Rusin e Maciej Musiał.

Estreouse no Festival Internacional de Cinema de Toronto antes de estrearse en cinemas de Polonia o 13 de outubro de 2023. Recibiu valoracións mixtas por parte da crítica. Foi escollido como candidato de Polonia para o Óscar ó mellor filme internacional na 96ª edición dos premios, mais finalmente non foi nomeado.

## Personaxes 
* Kamila Urzędowska como Jagna
* Robert Gulaczyk como Antek Boryna
* Mirosław Baka como Maciej Boryna
* Sonia Mietielica como Hanka Borynowa
* Ewa Kasprzyk como Dominikowa
* Cyprian Grabowski como Witek
* Cezary Łukaszewicz como Michał
* Małgorzata Kożuchowska como a muller do organista
* Sonia Bohosiewicz como a muller do alcalde
* Dorota Stalińska como Jagustynka
* Andrzej Konopka como o alcalde
* Mateusz Rusin como Mateusz
* Maciej Musiał como Jasio

## Notas 
## Véxase tamén 
### Outros artigos 
* Filmes de Polonia propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
O Areal, Laxe, Laxe

**O Areal** é un lugar da parroquia de Laxe do concello coruñés de Laxe, na comarca de Bergantiños.

## Lugares e parroquias
### Lugares de Laxe
### Parroquias de Laxe
## Notas 
## Véxase tamén 
### Outros artigos 
* Lugares de Laxe
Tempada 1926/27 do Deportivo da Coruña

Durante a **tempada 1926/27** o **Deportivo da Coruña** competiu no Campionato de Galicia, proclamándose campión.

## Persoal 
### Corpo técnico 
### Xogadores 
## Clasificación 
## Partidos 
### Amigables 
### Campionato de Galicia 
### Copa do Rei 
## Notas